

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKI NAČELNIK**

KLASA: 330-01/1-01/05

URBROJ: 2186/10-12-01

Vidovec, 03. prosinca 2012.

 Na temelju članka 20. stavka 1. Zakona o javnoj nabavi (“Narodne novine” broj; 90/11), članka 41. Statuta Općine Vidovec (“Službeni vjesnik Varaždinske županjije” br. 14/09 i 40/09), općinski načelnik Općine Vidovec,dana 03. prosinca 2012.godine, donosi

**PLAN NABAVE**

**za 2013. godinu**

**Članak 1.**

 Plan nabave donosi se za proračunsku 2013. godinu, a obuhvaća nabavu roba, usluga i radova, sadrži podatke o predmetu nabave, procijenjenoj vrijednosti nabave,vrsti postupka javne nabave, podacima o sklapanju ugovora, te napomeni (ako je potrebna).

 Za nabavu čija je procijenjena vrijednost veća od 20.000,00 kuna, a manja od 70.000,00 kuna, u Plan nabave unose se samo podaci o predmetu nabave i procijenjenoj vrijednosti nabave.

 Plan nabave se tijekom proračunske godine može mijenjati i dopunjavati, a sve izmjene i dopune Plana nabave biti će vidljivo označene u odnosu na osnovni Plan nabave za 2013. godinu.

**Članak 2.**

 Plan nabave se donosi u roku od 60 dana od dana donošenja proračuna Općine Vidovec za 2013. godinu.

 Plan nabave za 2013. godinu mora biti dostupan na internetskim stranicama Općine Vidovec do 30. lipnja 2013.godine.

 Izmjene i dopune Plana nabave za 2013. godinu objavljuju se na internetskim stranicama Općine Vidovec u roku od 8 dana od dana donošenja.

 Općina Vidovec, kao javni naručitelj, dužna je Upravi za sustav javne nabave Ministarstva gospodarstva, rada i poduzetništva dostaviti podatke o svojim internetskim stranicama na kojima je objavljen Plan nabave, te svaka kasnija izmjena i dopuna Plana nabave za 2013. godinu.

**Članak 3.**

Općina Vidovec može započeti postupak javne nabave i prije donošenja Plana nabave za 2013. godinu sukladno zakonu o javnoj nabavi.

 **Članak 4.**

**TABELA NABAVE ROBA, USLUGA I RADOVA U 2013. GODINI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red.br** | **Predmet nabave** | **Evidencijski broj nabave** | **Procjena vrjednosti nabave** **(bez PDV-a)** | **Vrsta postupaka** | **Ugovor ili okvirni sporazum** | **Planirani početak postupka** | **Planirano trajanje ugovora o javnoj nabavi ili okvirnog sporazuma** | **Napomena** |
| **1.** | Elektronski mediji |  | 20.000,00 |  |  |  |  | Bagatelna nabava |
| **2.** | Uređenje sanitarnog čvora u DD Nedeljanec |  | 24.000,00 |  |  |  |  | Bagatelna nabava |
| **3.** | Premije osiguranja |  | 32.240,00 |  |  |  |  | Bagatelna nabava |
| **4.** | Usluge telefona, telefaksa |  | 20.000,00 |  |  |  |  | Bagatelna nabava |
| **5.**  | Poštarina |  | 24.000,00 |  |  |  |  | Bagatelna nabava |
| **6.** | Tekuće i investicijsko održavanje postrojenja i opreme |  | 41.600,00 |  |  |  |  | Bagatelna nabava |
| **7.** | Ostale intelektualne usluge  |  | 32.344,00 |  |  |  |  | Bagatelna nabava |
| **8.** | Izrada studija,projekata |  | 56.000,00 |  |  |  |  | Bagatelna nabava |
| **9.** | Uređenje prostorija Općine Vidovec |  | 16.000,00 |  |  |  |  | Bagatelna nabava |
| **10.** | Plin |  | 20.000,00 |  |  |  |  | Bagatelna nabava |
| **11.** | Sanacija ili modernizacija cesta | **EMV- 1/12** | 280.000,00 | Otvoreni postupak j.n proveden u 2012. godini | Ugovor o javnoj nabavi | Rujan 2012. | 30. travnja 2013. godine |  |
| **12.** | Izgradnja nogostupa u Krkancu |  | 264.000,00 | Postupak j.n provodi županijska uprava za ceste |  |  |  |  |
| **13.** | Izrada izvedbenog projekta za izgradnju vrtića |  | 69.600,00 |  |  |  |  | Bagatelna nabava |
| **14.** | Izgradnja dječjeg vrtića u Vidovcu | **01/13 - EMV** | 320.000,00 | Otvoreni postupak | Ugovor o javnoj nabavi | Ožujak 2013. | 90 dana od dana sklapanja ugovora |  |
| **15.** | Izrada dokumentacije-dvorac Jordis Lohausen |  | 40.000,00 |  |  |  |  | Bagatelna nabava |

**Članak 5.**

Ovaj plan nabave za 2013. godinu primjenjuje se od 01. siječnja 2013. godine i objavit će se na internetskim stranicama Općine Vidovec.

OPĆINSKI NAČELNIK OPĆINE VIDOVEC

Bruno Hranić, pristup.oec. v.r.